На основу члана 2. став 3. тачке а. и д., члана 7. тачке б), и чланова 32. и 70. Закона о Централној банци Босне и Херцеговине („Службени гласник БиХ”, бр. 1/97, 29/02, 8/03, 13/03, 14/03, 9/05, 76/06 и 32/07), Управни одбор Централне банке Босне и Херцеговине, на 17. сједници одржаној дана 27.12.2022. године доноси

**Одлуку О измјенАМА И ДОПУНАМА**

**Одлуке о курсној листи Централне банке Босне и Херцеговине**

Члан 1.

(1) У Одлуци о курсној листи Централне банке Босне и Херцеговине („Службени гласник БиХ“, бр. 83/20) у табели члана 2. ријеч: „Јединице“ замјењује се ријечју „Јединица“, а ријечи: „Кинески yuan“ замјењују се ријечима: „Кинески јуан ренминби“.

(2) У табели члана 2. брише се ред који гласи:

|  |  |  |  |  |  |
| --- | --- | --- | --- | --- | --- |
| Република Хрватска | Хрватска куна | HRK | 191 | 100 | . |

Члан 2.

Члан 3. мијења се и гласи:

„Члан 3.

(1) Службени девизни курс за валуту Босне и Херцеговине је једна конвертибилна марка за 0,511292 евра, односно један евро износи 1,955830 конвертибилних марака.

(2) На курсној листи се као основ за утврђивање односа валута према КМ те утврђивање средњег курса користе посљедњи референтни курсеви Европске централне банке (у даљем тексту: ЕЦБ) које је ЕЦБ објавила на финансијском сервису Refinitiv око 16.00 часова.

(3) За валуте које се не налазе на референтној листи курсева ЕЦБ, користе се посљедњи доступни средњи курсеви које су националне централне банке објавиле према евру на истом финансијском сервису до термина преузимања курсне листе ЕЦБ-а.

(4) Када ЕЦБ и Refinitiv престане да објављује курсеве дефинисане ставовима (2) и (3) користи се средњи тржишни *Refinitiv’s FX Blended Spot Composite* курс у термину преузимања курсне листе ЕЦБ-а.

(5)Уколико се однос валуте према КМ утврђује у складу са ставом (4) овог члана, поред такве валуте на курсној листи се обавезно наводи да се приликом утврђивања курса те валуте користио средњи тржишни *Refinitiv’s FX Blended Spot Composite* због недоступности релевантних података курса те валуте према евру на финансијском сервису Refinitiv.

(6) Као основ за утврђивање курса SDR према конвертибилној марци користи се посљедњи курс SDR у еврима који је Међународни монетарни фонд објавио на финансијском сервису Refinitiv до термина преузимања курсне листе ЕЦБ-а.“

Члан 3.

Ова одлука ступа на снагу наредног дана од дана објављивања у „Службеном гласнику БиХ“.

Члан 4.

Ова одлука ће се објавити у „Службеним новинама Федерације БиХ“, „Службеном гласнику Републике Српске“ и „Службеном гласнику Брчко дистрикта Босне и Херцеговине“.

 Предсједавајући

 Управног одбора Централне банке

Број: УВ-122-01-1-2182-6/22 Босне и Херцеговине

Сарајево, 27.12.2022. године ГУВЕРНЕР

 др Сенад Софтић